Szia!
Nagyon sajnálom.
Mit?
Ezt. Nem lett volna szabad ilyen messzire eljutnunk.
Semmi baj.
Nem voltál készen.
Nem.
Várok.
Tudod, ha megszületik a baba, az életed...
el se tudod képzelni, mennyire megváltozik.
Sosem fog változni, amit irántad érzek.
Nem tudhatod, mit fogsz érezni,
amikor Charmaine-nel szülők lesztek.
Együtt nevelni egy babát...
olyan közelségbe hozhat, amire nem számítasz. Nem...
Bármi is legyen, én mindig...
rád fogok vágyni.
Szerelmes vagyok beléd.
Sajnálom. Nem állok készen.
Majd egyszer.
Lehetnénk csak barátok?
- Igyekezni fogok. - Oké.
Köszönöm.
Ha csak barátok vagyunk,
illene felöltöznöm.
Igen.
Oké.
A NETFLIX SAJÁT GYÁRTÁSÚ SOROZATA
- Végeztél? - Majdnem.
Ez meg mi a fene?
Egy kulcs nélküli automatikus zár.
Szóval már a kulcs se jó.
Csak be kell ütni egy biztonsági kódot a belépéshez,
és ha bent vagy, automatikusan záródik az ajtó.
Egek! Ez nem a Pentagon.
Újabb dolog, amit észben kell tartanom.
Válassz egy könnyű számot, mint a szülinapod vagy az esküvőd napja.
Egyik sem volt zökkenőmentes.
Valami hír a serifftől?
Kiadtak egy körözést,
de nincs elég részletes személyleírásuk.
Szerintem Calvin egyik embere volt.
Azt még nem tudjuk biztosra, és nem akarunk háborút.
A béke érdekében néha támadni kell.
Tessék!
Tojásos szendvics, extra sajt.
Szia, Atya! Nem kellett volna áthoznod.
Szóra sem érdemes!
Köszönöm, nagyon kedves.
Ha már itt vagy, ezt az ajtó alatt találtam ma reggel.
Valami baj van?
Nem... csak a mobilpékség kulcsa.
Paige megkért, hogy viseljem gondját.
Tudod már, meddig lesz távol?
Nem.
Az apja beteg, ugye?
Igen.
Mondd meg neki, hogy gondolunk rá.
Persze.
Elmondta végül, miért változtatta meg a nevét?
Úgy döntöttem, nem tartozik rám.
- Jó reggelt! - Szia!
Hű, de gyönyörű virágok!
Kösz.
Mik ezek?
Lonc és rozmaring.
Csodás az illatuk.
Rémesen üde vagy.
- Minek köszönhető? - Semminek.
Csak benézek Charmaine-hez.
Nem hittem, hogy ennyire feldobódsz tőle.
Minden betegemmel törődöm.
Nem, valami megváltozott. A nyakamat tenném rá.
Tényleg? Akkor tedd rá!
Na jó, ráteszem a futórózsáimat.
Nővér vagyok. Az a munkám, hogy segítsek.
Csak hogy tudd, tudom, valamit titkolsz.
- Hűha! - Hölgyeim, jó reggelt!
- Üdv! - Jó reggelt!
Épp be akartam menni.
Egy perc, és csatlakozom.
Oké.
Mi olyan sürgős, hogy nem várhatott estig?
Milyen volt a randi?
Ez nem nevezhető sürgősnek.
Nem is mondtam. Csak azt, hogy beszélnünk kell, és ez igaz.
- Szóval, milyen volt a randi? - Jó volt.
Jó. Mikor találkoztok megint?
Nem randizom újra Muriellel,
csak mert titkolózni akarsz.
Egy újabb randi nem fog ártani, és ezzel időt nyerünk.
De legközelebb egy nyilvános helyre menjetek,
például étterembe vagy parkba.
Úgy nehezebb lesz elcsábítania.
Menj!
Jó reggelt!
Helló!
Hogy érzed magad?
Nos, az elmúlt pár órában csak egyszer hánytam.
Még mindig dehidratált.
Igen, több folyadék kell.
- Semmi nem marad meg bennem. - Tudom.
Az meg mi?
- Csak egy infúzió. - Nem.
Nem. Nem érzel semmit. Megígérem.
Nem fogok érezni semmit,
mert nem jössz közelebb a tűvel.
- Charmaine, próbálj megnyugodni! - Nem.
Aki megpróbálja belém döfni azt a tűt, azt esküszöm, lehányom.
Tripanofóbia.
- Igen. - Mi?
Szélsőséges tűiszony.
Igen. Oké. Akkor ebben szenvedek.
Jól van. Akkor felhívom a kórházat, és megmondom, hogy érkezünk.
Nem megyek kórházba.
Nézd, ők el tudnak altatni.
Bekötik az infúziót, és megfigyelés alatt tartatnak.
Én csak haza akarok menni.
Charmaine, drágám, vagy a tű, vagy a kórház.
Esetleg kipróbálhatnánk...
az aromaterápiás meditációt,
esetleg a reflexológiát.
Van egy ügyfelem, aki a meditációra esküszik.
Csak egy infúzió kell, nem egy rakás kuruzslás.
A holisztikus terápia igen elterjedt,
minden Los Angeles-i betegemnél használtam.
Hadd próbáljam meg!
Oké.
Kösz.
- Mel! - Igen.
Ha estig nincs infúzió a karjában...
Kórházba megy. Tudom, csak egy napot kérek.
- Óra indul! - Oké.
Hozom a cuccaimat a házból.
- Mindjárt jövök. - Jó.
Szia!
Szia, barátom!
Oké.
Ha nem ismernélek jobban, azt hinném, követsz.
Tényleg?
Mert azt hiszem, én értem ide előbb.
Ott a pont.
Köszönöm.
Vezess óvatosan!
Szia!
Bocs, nem maradhatok sokáig.
Nos, ki hibáztatna érte?
Ilyen állapotban én se akarnék velem lenni.
Ne már!
Tudod, hogy erről szó sincs.
Mit tehetek?
Van egy dolog, amivel segíthetnél nekem.
Igen. Mondd!
Maradj velem éjszakára!
Nem úgy. Csak...
magányos vagyok, és éjszaka rosszabb,
és ez a ház olyan fura.
Hope itt van.
Char...
- Alhatsz a kanapén. - Szerintem nem jó ötlet.
A családom nincs itt.
Egyedül téged kérhetlek meg.
Jack, folyton azt hajtogatod, hogy bármiben számíthatok rád,
hát erre van szükségem.
Gondolkodom rajta.
Oké?
Oké.
Úristen, rettentő fáradtnak tűnsz.
Lefárasztottak a turisták?
Bárcsak úgy lenne! Az unokahúgom, Lizzie az oka.
Egy nappal korábban érkezett.
Hajnalig vitáztunk a lámpaoltásról és a ruhája hosszáról.
Gyerekekkel, háziállatokkal és férjekkel nem vitázunk. Utasítjuk őket.
Nagy szavak egy nőtől, aki épp válik.
Hadd vigyem magammal ma délután! Megmutatom neki a helyet.
Nem lesz hajlandó.
Ne feledd, nem kérdezünk!
Utasítod.
Jó, de ne mondd, hogy nem figyelmeztettelek!
Lizzie!
Cserébe én se mondom ugyanezt, ha majd a tenyeremből eszik.
Hope, Lizzie. Lizzie, Hope.
Hope kegyesen felajánlotta, hogy körbevezet a városban.
Szkippelem.
Hope-pal mész.
Mulassatok jól!
Mit keresünk itt?
Mikorra tudnád beindítani ezt a helyet?
- Viccelsz? - Azt akarom, hogy te vezesd.
Nem tudok semmit a fakitermelésről.
Nem is kell.
Te lennél a kapcsolattartó Virgin River és a fakitermelők között.
Az meg mi a fenét jelent?
Fogadod a városból jövő kérdezősködőket.
Miért kérdezősködnének?
Tegyük fel, hogy a módszereinkben akad néhány elem, ami...
szokatlan.
Például?
Éjjel-nappal dolgozunk.
Szokatlannak tűnhet egy fakitermelő cégtől.
- Nem értem... - A csevegésnek vége.
Várj!
Mennyit fizetnél?
Többet, mint amit mosogatással keresel.
Sokkal többet.
Most lélegezz be!
Egy, kettő...
és lélegezz ki!
Három...
négy.
Most próbálj a levendula illatára koncentrálni,
és képzeld el, hogy egy békés helyen vagy!
Szóval Jackkel mikor békültetek ki?
- Nem tudom, miről beszélsz. - Tényleg?
Mert tegnap alig tudott rád nézni,
és ma már ott flörtöltetek az udvaron.
Nem flörtöltünk.
Ne már!
Felismerem az ilyesmit.
Jack és én csak barátok vagyunk, semmi több.
Oké, de...
ha te és Jack mégis találkozgatnátok,
szeretném tudni.
Jacknek fontos a jólléted, és nekem is.
Próbálj inni egy kis vizet!
Tudom, hogy Jacknek fontos vagyok.
Igen.
Mindig megkérdezi, mit tehet értem.
Ez aranyos.
Ja, és mától itt tölti az éjszakát is.
Igen, hogy ne legyek egyedül.
Tudod, már kicsit jobban érzem magam.
Hoznál egy kis limonádét?
Jó, Hope-nak talán van is.
Igazából a bárból kellene.
Atyának van egy receptje, naranccsal, citrommal és zöldcitrommal...
Ja, jól hangzik.
Rendben.
Négyet, kérlek!
Oké.
És Mel, Jack nem lesz ott.
Átküldtem valamiért Clear Riverbe.
Oké.
Jack!
Brady, szóval ez az új melód, mi?
Ritkán esel, de akkor nagyot.
Mi járatban az erdő ezen szegletében?
Egy oxifüggő fickó késsel támadt az ápolónőnkre.
Talán emlékszel Melre. Megmentette az életed a múlt hónapban.
Persze. Emlékszem rá. Ráadásul fene csinos.
Nem igaz, Brady?
Késsel támadni egy ilyen édes nőre! Ez bizony szégyen.
Az opioidok valóban a társadalmunk pestise.
Tudod, kissé nehéz elhinni,
hogy egy magányos drogos garázdálkodna Virgin Riverben.
- Mire célzol, Jack? - Arra, hogy a te embered.
Nem hiszek a munka és az élvezetek keverésében.
Minden emberem tiszta. Ebben biztos lehetsz.
Akkor nem bánod, ha körülnézek.
Sajnálom, ma nincs látogatás, barátom.
- Jimmy! - Igen?
Elkísérnéd Jacket a kocsijához?
Segítsek beszállni a terepjáróba?
Menj el, Jack!
A helyedben résen lennék ebben a csapatban.
Kösz, hogy aggódsz, de megleszek.
Majd meglátjuk.
Jack, ha legközelebb kedved támad benézni hozzánk...
ne tedd!
Tartsd távol a csürhédet a várostól!
Mondtam, hogy szabadulj meg Leótól.
Megtettem.
Láttam, hogy összecsomagolt, és elindult délnek.
Talán kéne neki egy világosabb üzenet és egy térkép.
Értem.
És ez a városi színház.
Kicsi. Itt ülésezik a városi tanács,
és nagy ritkán itt lép fel a közösségi színjátszókör.
Érdekel a színjátszás?
Nem szeretem, ha néznek.
Nos, és mit szeretsz?
Nem tudom.
Lógni a barátaimmal. Vásárolni.
Clear Riverben, egy várossal odébb,
van néhány menő üzlet a Fő utcán.
- Hogyhogy menő? - Van egy egyedi farmerbolt,
és egy hímzett ruhákra specializálódott butik.
Hűha! Retró szoknyájuk is van?
Azért mégse Milánó.
Mit szólnál egy salátához Jack bárjából, ami itt van a sarkon?
Szeretem a bárokat.
JACK BÁRJA
Köszönöm.
Hadd segítsek!
Elbírok vele.
- Szia! - Mi az?
Charmaine azt mondta, Clear Riverbe mentél.
Nem, fent voltam Calvin telepén.
Még mindig a támadódat keresem.
Biztos jó ötlet?
- Valószínűleg már rég elment. - Talán igen, talán nem.
Amelyik gazembert békén hagyják, az folytatja.
Jack, nem védhetsz meg mindenkit.
Szeretem a kihívásokat.
Tudom.
Szeretném megköszönni.
Amit Charmaine-ért teszel. Tudom, nehéz eset, de...
Nagy szíve van.
Igen, nem gond.
- Hali! - Ismered az új lakónkat?
Csak látogató vagyok.
Connie unokahúga vagy, Liz, igaz?
Lizzie.
Lizzie. Bocs.
Értem.
Hűha, édesnek tűnik.
Connie-nak az idegeire megy, de velem jól kijön.
Lehet valami közös bennetek.
Mi lenne az?
Kemény külső, lágy belső!
Csajok vagyunk, nem két tésztarolád.
Doki, csomagolom a rendelést.
Kösz.
- Helló! - Hogy van a betege?
- Épp limonádét viszek neki. - Pincérnő lett másodállásban?
Nem, csak szeretném, ha végre ellazulna a páciensünk.
Egész nap nála volt.
Velem már rég infúzión lenne.
Hát más a stílusunk.
Én nem hagyom, hogy a beteg átgázoljon rajtam,
- és eddig maga se hagyta. - Erről szó sincs.
Ha nem tud a sarkára állni, inkább hagyja.
Ön győzködött, hogy vállaljam, igaz?
Én boldogan kimaradtam volna az ügyből.
Fókuszáljon! Válassza szét a szakmait a személyestől!
Csakhogy ez a helyzet egyedi.
Minden helyzet az.
Meg kell tanulnia motiválni a beteget,
hogy azt tegye, ami érdekében áll.
Más szóval: vezess, kövess, vagy állj félre!
Tökéletesen igaza van.
Tökéletesen. Kösz, doki!
Már jön is.
Köszönöm, Atya!
Köszönöm.
További szép napot!
Szia, nos... mit hozhat...
Csak mondom, hogy a pite elfogyott. Nincs piténk.
Rohamod lesz?
Nem, jól vagyok. Csak...
Oké, akkor hoznál egy sört?
Rendben. Hozok egy sört.
Atya! Kérek egy sört!
Kinek?
És ha dühös lesz?
Menj csak!
- A négyes asztal rendelni akar. - Oké.
Hallom, Paige apja beteg.
Igen, nagyon súlyos a helyzet.
Ha beszélsz vele, add át üdvözletemet!
Úgy lesz.
Atya, nem találom Miller számláját. Nem tudod, hol van?
Atya!
A Miller-számla csekkje.
Igen, kifizettem.
Jól vagy?
Igen, csak próbálom kitalálni,
mit kezdjek Paige pékségével.
Itt is épp elég munka van.
Beszélj Connie-val! A családjának péksége volt Eurekában.
Talán segíthet.
Jó tudni.
Kösz.
Hol vannak a limonádék?
- Kiömlöttek a kocsibeállón. - Semmi baj.
Már úgyse kívánom.
Próbáljuk ki a reflexológiát!
Utálom, ha a lábamat fogdossák.
Nem érdekes, hogy mit szeretsz. Kifutunk az időből, szóval...
Mindig ilyen erőszakos vagy?
Ha a betegeim egészsége a tét, igen.
Jack utálja az erőszakos nőket.
Kezdhetnénk meditációval.
Igazából inkább csak...
álmos vagyok. Megyek, alszom egyet.
Doki, én vagyok.
Készüljön fel az eshetőségre, hogy Charmaine-t kórházba kell vinni.
Szeretnél még rendelni valamit?
Atyáé a legjobb hamburger a városban.
Nem ez az egyetlen étterem itt?
Csak ellenőriztem, hogy figyelsz-e.
Tudd meg, hogy ez a hely béna.
Talán egy fiatal lánynak.
Idővel majd változnak a prioritásaid.
Te már nem akarsz szórakozni?
Inkább izgalmas változásokra vágyom. Ami azt illeti...
szeretek kertészkedni, tévézni és nyugisan ellenni.
Mert már csak az életed végét várod.
Én viszont szét akarom magam bulizni Los Angelesben, míg megtehetem.
Először is,
az életemnek nincs vége, és másodszor,
ha túl akarod élni Los Angelest,
Mel, akit bemutattam, onnan jött.
Adhatna pár hasznos tippet.
Szerinted jó ötlet visszamenni Los Angelesbe?
Miért ne?
Connie szerint az a sátán melegágya, bármit is jelentsen ez.
Bárhol bajba lehet kerülni.
Szerintem is.
Elárulok egy kis titkot.
- Mi az? - Mikor veled egyidős voltam,
férjhez mentem, mert azt hittem, semmi mást nem lehet tenni.
Óriási baklövés volt.
Mindent egybevetve, rosszabb dolog is van az unalomnál.
Ha Atya idejön, add oda a kártyámat!
Mindjárt jövök.
Remélem, nem zavarok.
Nem, egyáltalán nem. Kérlek, gyere be!
Tegnap este említetted, hogy az eper a kedvenc gyümölcsöd.
Így van.
- Istenem, epres süti? - Anyám receptje.
Nem kellett volna fáradnod vele.
Ugyan, nem fáradság.
Imádok sütni, különösen a barátaimnak.
Hát…
Hagyjuk a tányért!
Mesés íze van.
A cukrászok szerint a titka az óvatos összeforgatás.
Ettől lesz olyan omlós.
Nos, bárhogy is csináltad, működik. Köszönöm.
Mellesleg láttam az újságban,
hogy egy vonósnégyes Vivaldit játszik
csütörtök este Clear Riverben.
Vivaldit?
Sejtettem, hogy érdekel.
Elmentek Hope-pal?
Hope nem nagyon rajong a klasszikus zenéért.
Fel se foghatom, hogy lehet nem szeretni a klasszikus zenét.
Szerinte a sznoboknak való.
Gondolom, mindenkinek lehet saját véleménye.
Egyetértek.
Nos, én elmegyek,
és ha érdekel,
akkor velem tarthatsz.
Visszajössz később? Fáradt vagyok.
Nem.
Sajnálom, de muszáj hidratálnunk téged,
és az én módszerem nem működik.
- Tényleg nem. - Nem bizony.
Az utolsó lehetőségünk felhívni a dokit,
hogy vigyen kórházba.
Mondtam, nem megyek kórházba.
Ha nem dolgozol velem, nincs más választásod.
Nem mehetek kórházba.
Charmaine, én mindent megtettem.
Oké? A többi rád és a dokira tartozik.
Ott halt meg édesanyám, lassú és szörnyű halállal.
A gondolat, hogy visszamenjek oda, akár csak szülni is...
beteggé tesz.
Rendben, értem.
Ja, senki sem érti, milyen nehéz volt ez.
Anyám rákban halt meg 11 éves koromban.
Istenem!
Nagyon régen volt.
De még mindig emlékszem az utolsó napjára a kórházban,
életem egyik legrosszabb napja volt.
Sajnálom.
Nem tudtam.
Tudom. Semmi baj.
Én tényleg segíteni próbálok.
Tudom.
Lássuk azt a lábas izét!
- A reflexológiát? - Igen.
- Jó. - Azt.
De együtt kell működnöd.
- Oké. - Oké?
- Elvesztettem valamit. - Mi?
Nem mondhatom meg.
Jó. Akkor sok sikert!
Lizzie-t!
Elvesztettél egy embert?
A bárban voltunk. Mire kijöttem a mosdóból, eltűnt.
Kérdezted Connie-t? Talán hazament.
Azzal Connie már elhencegett volna.
Hívd a seriffet!
Nincs veszélyben. Csak pimasz. Nem juthatott messzire.
- Segíts megtalálni! - Utálsz tévedni,
- és képtelen vagy elviselni, igaz? - Segítesz, vagy sem?
Fiúk.
- Mi? - Ha megtalálod a fiúkat,
megtalálod a lányt is.
A gimis baseballcsapat iskola után edzést tart.
Vernon, zseni vagy!
Helló, Hope!
Tudtam, hogy itt leszel.
Boldogulsz Lizzie-vel?
Remekül megvagyunk, ismerkedünk egymással.
Oké! Elvesztettem.
Az elmúlt 45 percben tűvé tettem a várost érte.
Sajnálom, de én megmondtam.
Most végre kiélvezheted magadat.
Már egy órája hazajött.
Ott volt a hitelkártyád a táskájában.
Nem hiszem el, hogy ezt tette!
Én igen. Egy méhészborzzal is könnyebb lenne az élet.
Micsoda katasztrófa!
Ezt soha nem mosom le magamról.
Nem.
Már sokkal jobb. Csak próbálj ellazulni, oké?
Lélegezz be!
Lélegezz ki!
Oké.
Ez az utolsó reflexpont.
Kevesen tudják, hogy...
a reflexológia endorfinokat szabadít fel,
és felszínre hozza az érzelmeket.
Fordított helyzetben én...
nem segítenék neked.
Mi?
Ha te lennék én, nem segítenék neked.
Szerintem igen.
Csak egy tökéletes ember mondhat ilyet.
Charmaine, korántsem vagyok tökéletes.
Olyan gonosz voltam veled!
Tudod, mit?
Sok mindenen mentél át,
és büszke vagyok rád,
hogy nem adod fel.
Mindig a baba érdekét helyezed a sajátod elé.
Nagyszerű anyuka leszel.
Tartsd csukva a szemed, jó?
Gyerünk!
Benne van?
Igen.
Hamarosan sokkal, de sokkal jobban leszel.
Rendben.
Köszönöm.
Nincs mit.
Kösz.
Oké.
Semmi baj.
Oké.
Betakargatlak, oké?
Így ni!
Próbálj meg pihenni, jó?
Mike!
Szia, Jack!
Beszéltem a drogellenes csoporttal
a Humboldt megyei seriffi hivatalból.
A jó hír, hogy figyelik Calvint.
Illegális termesztés?
Azért is, de a jelek szerint terjeszkedni akar.
Merre?
Még nem tudom. Majd visszahívnak.
Értem.
Figyelj, mit tehetek?
Csak légy éber!
Remélem, a találkozón már többet tudok mondani.
Vettem.
- Jó. Pár nap múlva találkozunk. - Oké, tesó.
- Szia! - Szia!
Csak benéztem, hogy minden rendben-e.
Nos, bekötöttem az infúziót, és most alszik.
- Tényleg? - Igen.
A mindenit, csodát tettél!
Utálja a tűket.
Igen.
Nos, még valamit szeretnék tenni érte.
Átmegyek Grace Valley-be, és majd jövök.
Sokat dolgoztál, fáradt lehetsz. Átvihetlek?
Biztos még enni sem volt időd.
Felkaphatnánk valamit az úton.
Szerintem jobb, ha egyedül megyek.
Sötét lesz, mire visszaérsz.
Ugyan Jack! Ne aggódj miattam!
Biztosan nem tudlak meggyőzni?
Biztos.
CONNIE BOLTJA
- Brady! - Atya! Mi újság a bárban?
Zökkenőmentes, stabil,
megbízható.
Nagyjából minden, ami te nem.
Te is hiányzol, nagyfiú.
- Ne érj hozzám! - Nyugi, oké?
- Próbálom hátrahagyni a múltat. - Na igen.
Ahogy mindig szoktad? Továbblépünk...
nem vállalunk felelősséget semmiért, mindegy, kit bántottunk?
Nem mindenki ministránsfiú, Atya.
Úgy érted, rendes ember.
Majd a találkozón megvitatjuk.
Mi?
Ja, beszéltem Tommal,
mondta, hogy lesz, bicajozás, kajakozás, minden.
Nyugi, jobb dolgom is van,
mint veletek sztorizgatni a háborúról.
Például új autót kell vennem.
Apropó, rád férne egy új verda.
Beszélhetnél a főnököddel, hogy emelje meg a fizudat.
Tudod, Brady, egy ilyen kis emberhez képest,
rohadt nagy a pofád.
Te meg miért vagy így felpaprikázva?
Csak most futottam össze Bradyvel.
Elég nagy hóhányó a fickó.
Igen, szépen fogalmazva.
Mit gondolsz?
A mobilpékségről.
Nem is tudom, nagyon elfoglalt vagyok.
Tudom, de hatalmas szívességet tennél,
ha segítenél vele, míg Paige visszajön.
És az mennyi idő?
Azt nem tudom pontosan.
Azt mondtad, az apja beteg?
Igen.
Azt hittem, meghalt.
Nem, csak...
elhagyta a családját, mikor Paige kicsi volt és...
tíz éve újra megjelent.
Hát, nagyon szép Paige-től, hogy ezek után hajlandó gondozni őt.
Tipikus Paige.
Ezért volt itt Wes?
Fogalmam se volt róla, hogy férjnél van. Te tudtad?
Connie...
beszéltél valakinek Wesről?
Igazából nem.
Mióta befogadtam Lizzie-t, semmire nem marad energiám.
Nos, még egy szívességet kérnék.
Soha többé ne említsd West...
senkinek!
Szia!
Végre veled beszélhetek, nem a hangpostáddal.
Sajnálom.
A dolgok őrült tempóban történnek, mióta visszajöttem.
Jó vagy rossz értelemben?
Lefeküdtem Jackkel.
Nem éppen erre számítottam.
Igen, tudom. Még mindig nem hiszem el. Ez…
Milyen volt?
Sajnos fenomenális volt.
Szóval most már együtt vagytok?
Nem tudom.
Ő szeretné, de...
de tudod, hamarosan megszületik a baba, így minden olyan...
- Zavaros? - Igen.
De hát nem szerelmes Charmaine-be.
Igen, ezt állítja, de majd ha apa lesz,
talán másképp fog érezni.
A baba szétválaszthat párokat, de...
össze is hozhatja őket.
És nem tudod, Jack hogyan reagál.
Igen, pontosan, és ezért könnyebb, ha barátok maradunk.
Valóban ezt akarod?
Nem, de...
Mark után nem hiszem, hogy túlélném Jack elvesztését.
És ha ő a második esélyed?
Sokan egyszer se találnak szerelmet, nemhogy kétszer.
Miért is nem hagytam, hogy bekapcsoljon a hangposta?
Mert szeretsz.
Ne feledd, hogy nem vagyunk egyedül!
A vendégszobámban kopogás nélkül jönnek-mennek a látogatók.
Hamarosan belépőt fogok szedni.
Nagyon türelmes voltál Charmaine-nel.
Miért akarsz megpuhítani?
Nem, csak...
szeretném tudni, eljönnél-e egy koncertre
csütörtökön Clear Riverbe.
Ki játszik? Ha Richard Thompson az,
tripla aranycsillagot kapsz, és dupla desszertet.
Nem, a Clear River Vonósnégyes Vivaldi-estje lesz.
- Ahogy Lizzie mondaná, szkippelem. - Gyerünk!
Teljesen biztos?
Nem is lehetne biztosabb.
Bánnád, ha nélküled mennék?
Mindent bele!
Muriel is megy.
Tökéletes második randi.
Mel képes volt elmenni a kórházba
egy hordozható ultrahangért, hogy láthassuk a babát.
Hát nem édes?
Nagyon.
Annyi mindent tett értem,
hogy kezdem érteni, miért csodálod úgy.
Nem nagy ügy.
Nekünk igen.
Ez kicsit hideg lesz. Bocs.
Mi az?
A baba?
Babák.
Bocs, azt hittem, babákat mondtál.
Azt mondtam.
Ikreitek lesznek.
A feliratot fordította: Györfi Rita